Baie dankie vir ’n hoogs insiggewende werkswinkel; professioneel aangebied en goed voorberei – dis altyd ’n plesier om te kan luister na eksperts in hul gebied. Dit was vir my ’n oggend van nuwe vaardighede aanleer.
Uitstekende kursus wat ’n absolute móét is vir enige persoon met ’n belangstelling in familiegeskiedenis. Puik aanbieder en waardevolle inhoud.
Vir elkeen wat belangstel in hul stambome of enige ander notering van hul genealogie beveel ek hierdie kursus aan. ’n Mens is geneig om te dink mens sal sommer op die internet “google” en so jou stamboom of genealogie kry, maar dit is verseker nie so maklik nie. Ek is werklik dankbaar vir die kosbare kennis en stukkies geskiedenis wat ek sommer ook geleer het oor die proses van boekstawing van al ons voorouers en hul geskiedenisse.